Vita:2018-as labdarúgó-világbajnokság

message: Az "Aréna" alakot szerintem mindenhol át kell nevezni Arena-ra. Nem tudom, ki és miért döntött az "Aréna" alakról. Ha nincs ellenvetés, akkor átnevezem. – Vadaro vita 2018. június 9., 18:04 (CEST)
replies: text: Elnézést, jó az "Aréna", mivel itt nem átírásról, hanem fordításról van szó. – Vadaro vita 2018. június 9., 18:27 (CEST)
Viszont a "Mordovia Aréna" helyett a Mordóvia Aréna a helyes alak. A cikkben nem tudom javítani, mert sablon tartalmazza. – Vadaro vita 2018. június 9., 20:07 (CEST)
thread_title:  Aréna? 

message: A kérdés, hogy az előző világbajnoksághoz hasonlóan vezessük-e a sárga- és piros lapokat? Még most kéne eldönteni, amíg nem lesz káosz a rengeteg lejátszott mérkőzés miatt... – XXLVenom999 vita 2018. június 15., 13:16 (CEST)
Ha jól emlékszem, nem volt túl nagy feladat vezetni. Nem tudom, mennyire lehet informatív az olvasók számára... Ha vezetjük, akkor a táblázat – hasonlóan az előző vb-n vezetetthez – összecsukott állapotban legyen, mert nagy helyet foglal. --Sphenodon vita 2018. június 16., 10:22 (CEST)
Az angol wiki külön szócikkben részletezi a lapokat: :en:2018 FIFA World Cup disciplinary record, ahová a :en:2018 FIFA World Cup statistics oldalról kerültem. --Sphenodon vita 2018. június 17., 17:12 (CEST)
replies: text: Nekem végülis mindegy, csak azért tettem fel a kérdést mert 4 éve vezetve voltak a lapok. De ha kimarad nekem az is mindegy. Most már amúgy is túl sok meccs futott le ahhoz hogy egyhamar össze lehessen gyűjteni őket. – XXLVenom999 vita 2018. június 17., 19:05 (CEST)
replies: text: :: új szakaszban, a gólszerzők után elkezdtem. Az eddigi összes sárga lap (32 db) benne van a táblázatban. --Sphenodon vita 2018. június 18., 02:36 (CEST)

text: Ez remek, köszönet érte! – XXLVenom999 vita 2018. június 18., 10:43 (CEST)
thread_title:  Lapok 

message: Ha egy játékos (mint ma Boateng) egy meccsen két sárgából kap egy pirosat, azt a sárga lapokhoz, a piros lapokhoz, vagy mind a kettőhőz számoljuk (tehát +2 sárga, +1 piros vagy +2 sárga és +1 piros)? – XXLVenom999 vita 2018. június 23., 23:45 (CEST)
A táblázatban csak a középső oszlopban tüntetjük fel, korrigáltam. – KoBeAt  üzenet 2018. június 24., 00:14 (CEST)
replies: text: Ez így szerintem nem jó. A FIFA jegyzőkönyve szerint kapott egy sárgát és egy sárga+pirosat. – Puskás Zoli vita 2018. június 24., 00:27 (CEST)

text: Szerintem ez összesen két lap, és két oszlopban is kellene szerepeltetni. Régen (gyerekkoromban) a második sárgát fel se mutatták, egyszerűen pirosat kapott, akinek egy sárga mellé járt volna egy másik. Ezzel az volt a baj, hogy nem lehetett tudni, hogy a játékos egyből pirosat érőt szabálytalankodott, vagy igazából "csak" sárgát kapott. Az tehát, hogy felmutatják a sárgát is, csak többlet információ a nézőknek és az ellenőrnek, de ilyenkor nem két lapot kapnak a játékosok. Azt hiszem az eltiltásoknál is úgy van, hogy a második sárgával kiállított játékos automatikusan egy meccses eltiltást kap, míg az egyből kiállított esetében a fegyelmi bizottság dönt az eltiltás mértékéről, ebben különbözik a pirostól a sárga+piros, de ebben azért nem vagyok 100%-ig biztos. – Puskás Zoli vita 2018. június 24., 00:44 (CEST)
replies: text: :Érthető, egyetértek ezzel. Akkor ez esetben a két sárga az két lap, a piros csak kiegészítő info. Ennek megfelelően a lapösszesítőben két lapnak lesz a legjobb beírni. – XXLVenom999 vita 2018. június 24., 01:02 (CEST)
Felül kell vizsgálnom az álláspontomat, a fair play pontok számításnál egyértelműen látszik, hogy ez egy lap:

text: fair play points (only one of these deductions shall be applied to a player in a single match)
replies: text: :first yellow card: minus 1 point;

text: :indirect red card (second yellow card): minus 3 points;

text: :direct red card: minus 4 points;

text: :yellow card and direct red card: minus 5 points;
– Puskás Zoli vita 2018. június 24., 01:20 (CEST)
Itt az egyértelmű bizonyíték:
* a FIFA szerint a legtöbb lap, összesen hét, a 2014-es vb-n a Costa Rica – Görögország meccsen volt (a hivatkozott oldal alján látszik);
* mindezt úgy, hogy a játékvezető a jegyzőkönyv szerint nyolcszor mutatta fel a sárga lapot, és egyszer a pirosat.
– Puskás Zoli vita 2018. június 24., 01:55 (CEST)

text: :A "Lapok" fejezetben a a hivatalos "disciplinary" statisztika adatainak kell lennie. Az Összesen sorba azt a számot írjuk, amennyi az adott sorban összeadva van. Tehát 1 valaminél nem lehet az összesen oszlopban 2. Tomcsy  üzenet 2018. június 24., 13:56 (CEST)

text: : Így már könnyű.  Nekem késő este ugyanezért az infóért nyomoznom kellett, mert ez a táblázat nem volt a FIFA oldalán frissítve (csak az esti meccs első félidejében kiosztott lapok szerepeltek benne). – Puskás Zoli vita 2018. június 24., 20:22 (CEST)
thread_title:  Két sárga = piros hova számít? 

message: Az F csoportban a FIFA oldala szerint is Németország a második és Svédország a harmadik. És nem a Fair play számít, hanem az egymás elleni mérkőzés, ami a németeknek kedvez.
Részlet a szabályból, ami a szócikkben is szerepel:
Ha két vagy több csapat a fenti három kritérium alapján is azonos eredménnyel áll, akkor a következők szerint kell meghatározni a sorrendet:'''
#több szerzett pont az azonosan álló csapatok között lejátszott mérkőzéseken,
#jobb gólkülönbség az azonosan álló csapatok között lejátszott mérkőzéseken,
#több lőtt gól az azonosan álló csapatok között lejátszott mérkőzéseken,
#Fair Play pontszám (-1 pont egy sárga lapért, -3 pont két sárga lapot követő piros lapért, -4 pont egy azonnali piros lapért, -5 pont egy sárga lap és egy azonnali piros lapért);
Csurla vita 2018. június 24., 22:40 (CEST)
thread_title:  F csoport - két forduló után 

message: Bocs véletlenül kitöröltem valamit az oldalardról mert azt hittem hogy a próbalapomon vagyok– Danil444 vita 2018. június 28., 15:04 (CEST)
Visszaállítottam. Zerind üzenőlap 2018. június 28., 15:12 (CEST)
thread_title: Hiba

message: Nem tudom, jó volt-e így írni: „egyszerre két kontinensen”? Nekem így, úgy hangzik mintha két különböző eseményt rendeznének ugyanakkor. Én kihagynám az „egyszerre” szót. – Pegy22 vita 2018. július 8., 18:02 (CEST)
replies: text: Szerintem is fölösleges oda. – XXLVenom999 vita 2018. július 8., 19:57 (CEST)
Köszönöm véleményeteket. Kérem segítségeteket, hogy együtt megtaláljuk a Nektek is megfelelő fogalmazást.
A szövegben ez a forrásolt állítás szerepel: „Ez az első világbajnokság, amelyet Kelet-Európában rendeznek, és a 11. alkalom, hogy Európában. Először rendezik egyszerre két kontinensen, Európában és Ázsiában a mérkőzéseket. — Fogalmazzuk másként: Ez az első világbajnokság, amelyet Kelet-Európában rendeznek, és a 11. alkalom, hogy Európában. Továbbá a világbajnokságot először rendezik egyszerre a világ két földrészén – Európában és Ázsiában. (Orosz eredetiben: Впервые первенство пройдёт в Восточной Европе и впервые сразу в двух частях света — Европе и Азии.)
Szerintetek megfelel, ha így fogalmazunk, vagy Nektek van jobb javaslatotok?  – *feridiák vita 2018. július 8., 21:49 (CEST)
Nekem ugyan tökéletesen megfelel. – XXLVenom999 vita 2018. július 8., 23:47 (CEST)
Köszönöm. A konszenzusos változatot keresztülvezettem a szövegen. – *feridiák vita 2018. július 9., 00:18 (CEST)
Konszenzus? Egyedül  fogadta el. Az orosz szövegben sem szerepel az "egyszerre" (mert nem is kell!). Teljesen fölösleges és félrevezető. Az egyszerre szó két eseményt sugall. A következő mondatban pl. lenne értelme: A világbajnokságot egyszerre rendezik az európa bajnoksággal. Várjunk amíg többen is hozzászólnak. – Pegy22 vita 2018. július 9., 09:45 (CEST)
Egyszerűen vegyük ki az „egyszerre” szót, és kész! Nem tudom, miért kell ennyire túlbonyolítani az egészet. – KoBeAt  üzenet 2018. július 9., 09:49 (CEST)
thread_title:  Egyszerre két kontinensen 

message: A Helyszínek szakaszban, a táblázat fölött van egy nagy üres hely, valószínűleg a fölötte levő képek miatt. Szerintem ezen igazítani kéne. DenesFeri vita 2019. január 31., 13:25 (CET)
replies: text: Ezen csak kétféleképpen lehet igazítani: vagy a táblázatot nyomjuk össze (amitől Nyizsnyij Novgorod és Jekatyerinburg címkéje rálóg egymásra, úgyhogy ez nem járható út), vagy a képeket kicsinyítjük/ritkítjuk. Vagy eltérő méretű képernyőn nézzük.  (Kis képernyőn a táblázat fölötti szöveg hosszabb a képeknél, így közelében sincsenek a képek a táblázatnak, nagy képernyőn pedig vígan elfér egymás mellett a kép és a táblázat.) – Tacsipacsi vita 2019. január 31., 14:22 (CET)
Szerintem elég lenne egy képet balra tenni. DenesFeri vita 2019. február 5., 11:38 (CET)
Mivel abszolút monitorfüggő, hogy mekkora a hézag, fölösleges igazgatni. Olyan beállítás nincs, ami 800x600-tól 1920x1080-ig mindenkinek megfelel.  – PZoli vita 2019. február 5., 19:40 (CET)

text: Hát a balra igazított kép 800×600-as képernyőn biztos nem, 224 képpont margó, 2×260 képpont kép, marad 56 képpont a szövegnek. (Egyébként mi van a többiekkel? Én használtam anno 640×480-as képernyőt Wikipédia-szerkesztésre, és biztos vannak olyanok, akik nem költenek képernyőre, egyszerűen a nappali falán olvassák a Wikipédiát. ) Viszont egy kép eltávolítása/áthelyezése semmilyen felbontás esetén nem ront a helyzeten, (jelenleg) peches képernyőknél ellenben jelentősen javít a dolgon. Például a luzsnyiki stadion képét én lelkiismeret-furdalás nélkül kidobnám, úgyis szerepel róla másik kép a táblázatban. – Tacsipacsi vita 2019. február 5., 23:23 (CET)

text: Pontosítok: a saját monitorhoz igazgatás fölösleges, mert mindannyian mást látunk. Lehetnek természetesen olyan helyzetek, amik általánosságban kezelhetők, de én például az itt problémaként felvetett nagy üres helyet az 1920x1080-as monitoromon semmilyen méretű és képarányú ablakkal nem tudtam elővarázsolni. – PZoli vita 2019. február 6., 00:38 (CET)
replies: text: :Nekem sem látszik az 1366×768-as képernyőmön – amíg be nem csukom a tartalomjegyzéket. (Egy ideje mindig kinyílik a tartalomjegyzék, de még nem mentem nagyon utána a dolognak.) – Tacsipacsi vita 2019. február 6., 02:18 (CET)
thread_title:  Helyszínek szakasz